Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: a 31/2003. (XII. 17.) OM rendelethez
Paragraph Index: 1189

5. A képzés fõbb tanulmányi területei 5.1. Biztosítási közjog: legalább 25, legfeljebb 35 kreditpont. A biztosítási tevékenység folytatásának, szervezeti kereteinek, állami felügyeletének elméleti és gyakorlati kérdé- 2003/147. szám sei. E körben kell feldolgozni az egyéb közjogi jogágakhoz (pl. büntetõjog, adójog stb.) mint kapcsolódó jogterületekhez tartozó joganyagot is. 5.2. Biztosítási szerzõdési jog: legalább 25, legfeljebb 35 kreditpont. A biztosítási szerzõdésekre vonatkozó joganyag, illetve az ehhez kapcsolódó bírósági és más szakmai jogalkalmazási gyakorlat anyagát fogja át. A képzés során nevesítetten kell foglalkozni a szerzõdés létrejötte, a biztosítási kockázat, a teljesítés, a visszkereset és a maradékjogok kérdéseivel, külön ki kell térni az egyes biztosítási ágazatok (életés balesetbiztosítás, vagyonbiztosítás, felelõsségbiztosítás) elméleti és gyakorlati kérdéseire. E körben kell feldolgozni mögöttes jogterületként a polgári jog anyagának kapcsolódó részeit, valamint biztosítani kell a nemzetközi kitekintést is. 5.3. Felelõsség és kártérítési jog: legalább 25, legfeljebb 35 kreditpont. Az általános és különös felelõsségi alakzatok elméleti és gyakorlati feldolgozása, különös tekintettel a veszélyes üzemi felelõsségre, a termékfelelõsségre, a környezeti károkért való felelõsségi konstrukciókra, valamint az abszolút felelõsségi alakzatokra (atomkártalanítás, kárfelelõsség a világûrjogban). Ezen ismeretek elméleti megalapozásaként ki kell térni a felelõsség és a kártérítés polgári jogi fejlõdésére, a kontinentális és az angolszász felelõsségjog történeti bemutatására. 5.4. Kapcsolódó jogi és határtudományi ismeretek: legalább 25, legfeljebb 35 kreditpont. Az intézményi tantervek tanrendszerû vagy választható tárgyak keretében biztosíthatják kapcsolódó jogi területek (társadalombiztosítási jog, társasági jog, értékpapírjog stb.) és határtudományi területeken (közigazgatási alapismeretek, biztosításmatematika stb.) további ismeretek megszerzését.

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes